Diari Oficial de la Generalitat Valenciana


Sumari del DOGV 2818, del 03-09-1996 (1996/839101)

RESOLUCIÓ de 23 d'abril de 1996, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la fundació Blasco de Alagón.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2818

Data del DOGV
:   03-09-1996

Secció del DOGV
:   ALTRES DISPOSICIONS

Número del document
:   1996/839101


Data del document
:   23-04-1996

Organisme emissor
:   Conselleria de Presidència

Tipus de document
:   Resolució

RESOLUCIó de 23 d'abril de 1996, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la fundació Blasco de Alagón.   
Vist l'expedient iniciat a instàncies del Sr. José Carlos Rocamora AvendaÑo, en nom de la fundació de referència, i d'acord amb els següents  
Fets  
Primer  
Per escriptura pública, de data 15 de febrer de 1996, atorgada davant el notari del Col·legi de València, Sr. Antonio Arias Giner, amb el número 278 de protocol, compareixen:  
- La Sra. Carmen Pérez García, en nom i representació de la Generalitat Valenciana, com a directora general de Patrimoni Artístic de la Conselleria de Cultura, Educació i Ciència, per delegació del conseller de Cultura, Educació i Ciència, facultat per acord del Govern Valencià, de data 16 de gener de 1996.  
- El Sr. Carlos Fabra Carreras, en la seua qualitat de president de la Diputació de Castelló, facultat per acord adoptat en sessió plenària, de data 30 de gener de 1996.  
- El Sr. Vicente Monsonís Boix, en nom i representació de la mercantil Gestión y Construcción de Obras Públicas, SAL, facultat per a aquest acte per acord del consell d'administració, del dia 2 de febrer de 1996.  
- El Sr. Luis Batalla Romero, en nom i representació de la mercantil Luis Batalla, SA (Lubasa), en la seua qualitat d'administrador únic de la societat, facultat per acord de la junta general extraordinària i universal, de data 9 de febrer de 1996.  
- El Sr. Enrique Gimeno Escrig, en nom i representació de la mercantil Sociedad de Fomento Agrícola Castellonense, SA, en la seua qualitat d'apoderat, i facultat per a aquest acte, per acord del consell d'administració, de data 19 de gener de 1996.  
- El Sr. Fernando Roig Alfonso, en nom i representació de la mercantil Pamesa Cerámica, SL, en la seua qualitat d'administrador únic i facultat per a aquest acte per acord de la junta general extraordinària, de data 9 de febrer de 1996.  
- El Sr. Maximiano Aparici Miralles, en nom i representació de la mercantil Tecnigrés, SA, en la seua qualitat de conseller i facultat per a aquest acte per acord del consell d'administració del dia 8 de febrer de 1996.  
- El Sr. Pedro CasaÑa Petit, en nom i representació de la mercantil Taulell, SA, en la seua qualitat de conseller delegat solidari i facultat per a aquest acte, per acord del consell d'administració de data 9 de febrer de 1996.  
- El Sr. Pablo Baigorri García, en nom i representació de la mercantil Esmalglass, SA, en la seua qualitat de persona física designada per Cerante, SA, en la seua qualitat de membre del consell d'administració d'Esmalglass, SA, especialment facultat per a aquest acte, per acord del consell d'administració de data 12 de febrer de 1996.  
- El Sr. Joaquín Vidal Gaya, en nom i representació de la mercantil Quimicer, SA, en la seua qualitat de conseller delegat, facultat per a aquest acte a l'empara de les facultats conferides pels estatuts socials, concretament el seu article 29.  
- El Sr. Juan José Luis Domingo, en nom i representació de la Caja de Ahorros del Mediterráneo, en la seua qualitat d'apoderat.  
- El Sr. Héctor Mª Colonques Moreno, en nom i representació de la mercantil Porcelanosa, SA, en la seua qualitat de conseller delegat i especialment facultat per a aquest acte per acord del consell d'administració, de data 12 de febrer de 1996.  
- El Sr. Antonio J. Tirado Jiménez, en nom i representació de la Fundació Caixa Castelló, en la seua qualitat de president de la citada fundació i facultat especialment per acord de la junta del patronat, de data 8 de febrer de 1996.  
- El Sr. José Roca Vallés, en nom i representació de la Confederació d'Empresaris de Castelló, en la seua qualitat de president d'aquest, i facultat per a aquest acte per acord de la junta directiva, de data 24 de gener de 1996.  
- El Sr. José Cantavella Vicent, en nom i representació de la cooperativa de crèdit Caja Rural Credicoop, S. Coop. de Crédito Ltda, com a president d'aquesta i facultat per a aquest acte, per acord del consell rector, de data 31 de gener de 1996.  
- El Sr. Luis Carlos Bonfil Martí, en nom i representació d'Iberdrola, SA.  
- El Sr. Juan Barreda Miralles, en nom i representació de la mercantil Aznar, SA.  
- La mercantil Martinavarro, SA, per acord adoptat pel consell d'administració, de data 15 de febrer de 1996.  
- La mercantil Gres de Nules, SA, per acord del consell d'administració de data 13 de febrer de 1996.  
És voluntat expressa dels compareixents, en les representacions que respectivament tenen la constitució d'una fundació amb la denominació de Fundació Blasco de Alagón.  
Segon  
Segons l'article 5 dels estatuts la fundació tindrà com a objecte i finalitats essencials de la seua actuació:   
a) Amb caràcter general: coadjuvar o contribuir a la creació, protecció, rehabilitació i posada en ús, enriquiment, promoció i difusió del patrimoni cultural valencià, qualsevol que siga la seu naturalesa, règim i titularitat.  
b) En particular, la fundació tindrà com a finalitat primordial contribuir a la conservació, estudi i investigació, defensa, restauració i rehabilitació del patrimoni artístic, arquitectònic, arqueològic, etnològic, paisatgístic i mediambiental de la Comunitat Valenciana.  
Per complir les seues finalitats i directament vinculades amb aquestes, la fundació podrà realitzar, entre altres, les activitats següents:  
a) Organitzar activitats de formació i investigació, congressos o trobades de caràcter científic o divulgatiu, exposicions, certàmens; editar publicacions i elaborar estudis relacionats amb les finalitats de la fundació.  
b) Adquirir o administrar drets sobre fons bibliogràfics, obres d'art i tots aquells béns mobles o immobles d'interès cultural que s'estime convenient, i també promoure la seu adquisició o donació per tercers, públics o privats.  
c) Promoure i finançar actuacions adreçades al compliment dels finalitats fundacionals, i estimular la cooperació entre els sectors públic i privat, les organitzacions socials i les zones rurals i urbanes.  
d) Establir i mantenir relacions amb qualssevol entitats públiques o privades, i també difondre i promoure nacionalment i internacional el patrimoni cultural valencià.  
e) Establir o efectuar activitats mercantils, incloses les industrials, per a l'obtenció de rendes o ingressos destinats a finançar la realització de les finalitats fundacionals i incrementar la dotació fundacional.  
f) Totes aquelles implícites o complementàries de les anteriors que redunden en benefici de les finalitats de la fundació.  
Tercer  
A tenor del que disposa l'article 22 dels citats estatuts, les activitats de la fundació s'adrecen indeterminadament cap al col·lectiu social, i els beneficis resultants d'aquesta han de ser posats a disposició del públic en general. Pot ser beneficiària dels serveis i prestacions de la fundació qualsevol persona, natural o jurídica, sense cap discriminació.  
La concreció dels beneficiaris de cadascuna de les prestacions i activitats de la fundació, en els casos en què els destinataris hagen de ser limitats per raons d'índole material, es realitzarà atenent exclusivament criteris objectius.  
Quart  
 La dotació inicial prevista en la clàusula quarta de l'acta fundacional està constituïda per diners en metàl·lic en la quantitat de:  
- Tres milions vuit-centes mil pessetes (3.800.000), en el moment d'atorgar-se l'escriptura pública de constitució, i ingressades en Bancaixa, urbana Cavallers, de Castelló, segons certificat aportat a l'expedient.  
- Cinc milions de pessetes (5.000.000), l'aportació que fou aprovada pel Govern Valencià en la reunió de data 16 de gener de 1996, i és pendent d'habilitació, per la Conselleria d'Economia i Hisenda, segons certificats units a l'expedient.  
Per tot açò, i una vegada realitzada l'aportació citada, la dotació de la fundació ascendirà a la quantitat de vuit milions vuit-centes mil pessetes (8.800.000).  
Cinqué  
De conformitat amb el que disposen els articles 9, 10, 11, 20, 21 dels estatuts i la clàusula setena de l'acta fundacional, el patronat és l'òrgan de govern i representació de la fundació i a aquest compet complir les finalitats fundacionals i administrar els béns i drets que integren el seu patrimoni.  
Tots els càrrecs en el patronat són de confiança i honorífics i, en conseqüència, s'exerceixen gratuïtament. Això no obstant, els patrons tindran dret a percebre l'import de les despeses, justificades com cal, que els origine l'exercici de les seues funcions.  
El patronat de la fundació interpretarà conforme amb la seua voluntat, objecte i finalitats fundacionals, els presents estatuts, i resoldrà tots aquells problemes que susciten el seu contingut.  
El president d'honor de la fundació és el president de la Generalitat Valenciana, que gaudirà també de la facultat de designar la persona que, en la seua absència o per delegació, exercirà la presidència del patronat.  
El president tindrà la representació del patronat, i, d'acord amb la llei, en convocarà i presidirà les seues reunions.  
El patronat està format inicialment per les persones designades pels fundadors en l'escriptura fundacional.  
Els fundadors podran designar, d'ara endavant, nous membres per a formar part del patronat, per un període de quatre anys i fins a un màxim total d'onze membres, i faran la inscripció corresponent al registre.  
Les diputacions provincials, membres de la fundació, comptaran almenys amb un representant en el patronat per cadascuna d'aquestes.  
La resta de corporacions locals, membres de la fundació, estaran representades rotativament en el patronat, amb almenys tres membres i per períodes de quatre anys, tret d'aquelles que formen part d'aquest amb caràcter permanent en l'escriptura fundacional.  
Les vacants que es produesquen seran cobertes, si fa el cas, per les persones que acorden la resta de membres del patronat, de conformitat amb la voluntat dels fundadores i el que disposa aquest article.  
A més de les causes legalment previstes, qualsevol membre del patronat podrà ser remogut del seu càrrec per la comissió de qualsevol acte greu contra l'objecte o finalitats de la fundació, contra el patronat de la d'aquesta o d'algun dels seus membres. L'adopció d'aquest acord requerirà el vot favorable dels dos terços dels membres del patronat.  
Quan hi haja una vacant al si del patronat, es cobrirà de forma immediata. En cas de patrons que exercisquen la seua funció per raó del càrrec que ocupen, serà la persona jurídica corresponent qui notificarà al patronat la nova designació efectuada.  
D'acord amb el que es preveu en els estatuts, el patronat fundacional l'integren les persones següents:  
- El president de la Generalitat Valenciana, Sr. Eduardo Zaplana Hernández-Soro, a qui correspon el càrrec de president d'honor de la fundació.  
- La Sra. Carmen Pérez García, com a representant de la Generalitat Valenciana, la qual exercirà la presidència del patronat per designació del president d'honor de la fundació.  
- El Sr. Carlos Fabra Carreras, en representació de la Diputació Provincial de Castelló.  
- El Sr. Vicente Monsonís Boix, en representació de la mercantil Gestión y Construcción de Obras Públicas, SA.  
- El Sr. Luis Batalla Romero, en representació de la mercantil Luis Batalla, SA (Lubasa).  
- El Sr. Enrique Gimeno Escrig, en nom i representació de la mercantil Sociedad de Fomento Agrícola Castellonense, SA.  
- El Sr. Fernando Roig Alfonso, en nom i representació de la mercantil Pamesa Cerámica, SL.  
- El Sr. Máximo Aparici Miralles, en nom i representació de la mercantil Tecnigrés, SA.  
- El Sr. Perdo Casaca Petit, en nom i representació de la mercantil Taulell, SA.  
- El Sr. Pablo Baigorri García, en nom i representació de la mercantil Esmalglass, SA.  
- El Sr. Joaquín Vidal Gaya, en nom i representació de la mercantil Quimicer, SA.  
- El Sr. Juan José Luis Domingo, en nom i representació de la Caja de Ahorros del Mediterráneo.  
- El Sr. Héctor María Colonques Moreno, en nom i representació de la mercantil Porcelanosa, SA.  
- El Sr. Antonio J. Tirado Jiménez, en nom i representació de la Fundación Caja Castellón.  
- El Sr. José Cantavella Vicent, en nom i representació de la cooperativa de crèdit Caja Rural Credicoop, S. Coop. de Crédito Ltda.  
- El Sr. Luis Carlos Bonfil Martí, en nom i representació de la mercantil Iberdrola, SA.  
- El Sr. Juan Barreda Miralles, en nom i representació de la mercantil Aznar, SA.  
- El Sr. Enrique Martinavarro Dealbert, en nom i representació de la mercantil E. Martinavarro, SA.  
- El Sr. Rafael Benavent Adrían, en nom i representació de la mercantil Gres de Nules, SA.  
Tots els compareixents, presents i representats, accepten el seu nomenament i càrrecs i s'obliguen a exercir-lo amb interès i diligència, i manifesten tenir plena capacitat i no estar inhabilitats per a l'exercici de càrrecs públics.  
Sisé  
La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer  
La Constitució recull en el títol I, capítol II, secció II, article 34, el dret de fundació per a finalitats d'interès general.  
Segon  
 L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general, circumstàncies que concorren en el present cas.  
Tercer  
Examinades les finalitats de la fundació, la dotació, i també les aportacions efectivament realitzades, es consideren d'interès general, i aquesta inicialment suficient per a la inscripció, de conformitat amb el que estableix l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36, de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.  
Quart  
La carta fundacional i els estatuts continguts en l'escriptura pública de 15 de febrer de 1996, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la fundació pot ser reconeguda, tenint en compte la finalitat que persegueix, segons l'article 5 dels seus estatuts.  
Cinqué  
L'expedient ha estat tramitat per la Direcció General de Justícia de la Conselleria de Presidència, a través del Servei d'Entitats Jurídiques, en virtut de les atribucions que té conferides per Decret 44/96, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat i de la Conselleria de Presidència, i el Decret 5/96, de 25 de març, del president de la Generalitat, pel qual s'assignen competències a la Conselleria de Presidència, en relació amb el Decret 60/95, de 18 de abril, del Govern Valencià, de Creació del Registre i Protectorat de Fundacions de la Comunitat Valenciana, d'acord amb el que estableix en la disposició addicional primera del citat Decret 44/96, de 25 de març.  
Vistos la Constitució; la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General; el Decret 60/95, de 18 d'abril, del Govern Valencià, i l'Ordre, de 19 de gener, de la Conselleria d'Administració Pública, per la qual s'estableix la data d'inici de les activitats del Registre i Protectorat de Fundacions de la Comunitat Valenciana, resolc:  
Primer  
Inscriure com a fundació la denominada Blasco de Alagón en el Registre de Fundacions de la Comunitat Valenciana amb el número 44 (C), i domicili a Castelló, avinguda del Mar, núm. 23.  
Segon  
Confiar el govern de la fundació al patronat determinat en l'escriptura fundacional.  
Notifiqueu la present resolució, i advertiu que contra aquesta, que no esgota la via administrativa, es podrà presentar recurs ordinari davant aquest òrgan o davant el conseller de Presidència en el termini de un mes, a comptar des de la data de la seua notificació, de conformitat amb el que disposa el Decret 60/95, de 18 d'abril, del Govern Valencià de creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 23 d'abril de 1996.- El director general de Justícia: Eloy Velasco NúÑez.